**ESP Reviewer**

**Personal na Misyon sa Buhay: Buoin at Panagutan**

**Mga Misyon ng Buhay ng Ibang Tao:**

* **Maya Angelou** – "Hindi lamang upang mabuhay, kundi upang umunlad; at gawin ito nang may sapat na hilig, sapat na habag sa iba, sapat na katatawanan, at sapat na estilo."
* **Elon Musk** – "Kung ang isang bagay ay talagang mahalaga, dapat mong subukin, kahit na ang posibleng resulta ay kabiguan."
* **Oprah Winfrey** – "Upang maging isang guro at kilalanin sa pagbibigay ng inspirasyon sa aking mga mag-aaral na maging higit pa sa inaakala nilang magagawa nila."
* **Mahatma Gandhi** – "Hindi ako matatakot sa sinuman sa mundo. Tanging ang Diyos lamang ang aking katakutan. Hindi ako magkakaroon ng masamang hangarin sa sinuman. Hindi ako magpapasakop sa kawalan ng katarungan mula sa sinuman. Daig ko ang kasinungalingan sa pamamagitan ng katotohanan. At sa paglaban sa kasinungalingan, titiisin ko ang lahat ng pagdurusa."

**Layunin at Misyon Mo sa Buhay:**

* **Lahat ng tao** ay may **misyon sa buhay**. Ito ang **layunin** ng tao na **maglingkod sa iba** sa pamamagitan ng **bokasyon, trabaho, o propesyon**.
* Upang **matupad** ang misyon, ang bawat isa ay **biniyayaan ng talento** na magagamit sa paglilingkod.
* Para sa **nagbibinata o nagdadalaga**, mahalagang **pumili ng trabaho o negosyo** na nakabatay sa misyon sa buhay.
* Ang **talento, potensiyal, at resources** ay hindi lamang para sa **pansariling pakinabang** kundi para rin sa **kapakinabangan ng iba**.

**Pagkilala at Pagpapahayag ng Misyon sa Buhay: Magmahal, Umunlad, at Maglingkod**

* May mga **tao** na hindi nakahahanap ng **kasiyahan, kahulugan, at katuparan** sa kanilang **trabaho o negosyo**.
* Nangyayari ito dahil **hindi nila ginagampanan** ang kanilang **misyon**.
* Maiiwasan ito kung **maaga nilang makikilala** at **maipapahayag** ang kanilang **misyon sa buhay**.
* May **tatlong hakbang** para gawin ito:
* Ano ang gusto kong gawin?
* Sino ang gusto kong makinabang sa gusto kong gawin?
* Paano makakatulong ang gusto kong gawin upang mapabuti ang sitwasyon ng tao?

**Batayang Konsepto:**

* **Lahat tayo** ay may **misyon sa buhay** – gamitin ang **talent** na bigay ng **Diyos** upang makatulong na **mapabuti** ang sariling buhay at ng **iba**.
* Ang pagbuo ng **personal na misyon** ay nagbibigay ng **kahulugan** at **direksiyon** upang mamuhay nang **makabuluhan**, at itaguyod ang **kabutihan** at **kaunlaran** ng sarili at lipunan.
* Dapat maging **responsable** sa pamamagitan ng **paghahanda** sa sarili sa mga posibleng **hamon** ng binubuong misyon sa buhay.

**Matapat na Paggawa, Gabay ang Pananampalataya**

**Gabay ang Pananampalatay sa Paggawa:**

* **Mahalaga ang trabaho** dahil bahagi ito ng **misyon** na ibinigay ng **Diyos** sa mga tao.
* Sa pamamagitan ng trabaho, napauunlad ng tao ang **sarili**, at nagdudulot ng **karangalan** at **katuparan**.
* Nagagamit ng tao ang mga **talent** at **kakayahan** na ibinigay ng **Diyos**.
* Sa mata ng Diyos, walang sinuman ang may trabahong mas **mataas** o mas **mababa** ang halaga kaysa sa iba.

**Mga Benepisyo na Maaring Makuha Mula sa Trabaho:**

* **Mahalaga ang trabaho** upang makamit ang **pagpapaunlad ng sarili** at **kaganapan**.
* Ang trabaho ay paraan upang matuklasan at mapaunlad ang **talent** at **natatanging kakayahan** ng isang tao.
* Ang trabaho ay nagpapayaman sa **saloobin** at **personal na pagpapahalaga**.
* Nagiging **dalubhasa** ang isang taong nagtatrabaho sa kaniyang **larang ng interes**.
* **Mahusay na trabaho** ay hahantong sa **kabutihang panlahat**.

**Paggawa Bilang Isang Pananagutang Panlipunan at Pangkultura:**

* **Magsasaka**
* **Guro**
* **Overseas Filipino Workers (OFW’s)**
* **Mga Propesyonal sa Kalusugan**

**Mapanagutang Pagpapasiya, Gabay ang Pananampalataya**

**Balik Tanaw sa Paghubog ng Konsensiya:**

* Ayon kay **Lawrench Kohlberg**, isang Amerikanong sikologo, may mga antas ng moral nap ag-unlad ang bawat tao. Ang mga ito ay ipinaliwanag di **Dr. Saul McLeod**.
* **Pre-Conventional na Antas** – Tinatanggap ng indibidwal ang **awtoridad** at **moral na batas** ng iba. Kung ang aksiyon ay nagdudulot ng **parusa**, ito ay masama; kung nagdudulot ng **gantimpala**, ito ay mabuti. Ang desisyon tungkol sa tama ay batay sa kung ano ang **mabuti para sa sarili**.
* **Conventional na Antas** – Naniniwala ang indibidwal na ang **panlipunang patakaran** at **inaasahan ng iba** ang nagtatakda ng **katanggap-tanggap na pag-uugali**. Ang **sistema ng lipunan** na nagpapalakas ng **responsibilidad** sa relasyon at kaayusan ng lipunan ay itinuturing na **mabuting hangarin** at nakakaapekto sa pananaw sa **tama at mali**.
* **Post-Conventional na Antas** – Dito, ang **tama** ay batay sa pagkaunawa ng indibidwal sa **pangunahing etikal na prinsipyo**. Ang moral na katanggap-tanggap ay natutukoy sa pamamagitan ng mga aksiyon na pinakatugma sa **mga prinsipyong etikal**.

**Mapanagutang Pagpapasiya at Pananampalataya:**

* **Budismo** – Itinuturo ang **hindi pananakit** o **hindi karahasan** sa lahat ng nabubuhay. Nangangahulugan ito ng **matiwasay** at **maayos na pakikitungo** sa lahat ng nilalang, mula sa **kulisap** hanggang sa **tao**.
* **Hinduismo** – Itinuturo ang **dharma**, ang walang katapusang **kaayusan ng buhay**. Pinapahalagahan dito ang **tungkulin**, **tamang gawain**, at **katotohanan**, saklaw ang **kosmiko**, **personal**, at **panlipunang kaayusan** ng buhay ng tao.
* **Islam** – Ang tao ay may kakayahang unawain at sumunod sa **kalooban ng Diyos**. May limang haligi ng pananampalataya:
* **Shahada** – pagpapahayag na **walang ibang diyos kundi si Allah**.
* **Salat** – **panalangin** limang beses sa isang araw.
* **Zakat** – pagbibigay ng **kawanggawa** sa nangangailangan.
* **Sawm** – **pag-aayuno** tuwing Ramadan.
* **Hajj** – **pilgrimage** sa Mecca, Saudi Arabia.
* **Kristiyanismo** – Itinuturo ang **Sampung Utos ng Diyos**, pinagtibay ni **Hesukristo**. Nakatuon sa **pag-ibig sa Diyos** at **pag-ibig sa kapuwa**, at binibigyang-diin ang mga birtud na **pananampalataya**, **pag-asa**, at **pag-ibig**.
* **Judaismo** – Katulad ng Kristiyanismo, itinuturo ang **Sampung Utos** bilang **moral na gabay**. Ito rin ang **pakikipagtipan ng Diyos** sa Kaniyang bayan ng **Israel**.